เงินบาทแข็งค่าเล็กน้อยหลัง กนง. คงดอกเบี้ยตามคาด
ค่าเงินบาทปิดตลาดเย็นนี้ (3 ก.พ.) ที่ระดับ 35.81 บาท/ดอลลาร์ จากเปิดตลาดเช้าที่ระดับ 35.83 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 35.80-35.86 บาท/ดอลลาร์ ขณะที่ค่าเงินภูมิภาคเคลื่อนไหวแบบผสมผสาน เนื่องจากยังไม่มีปัจจัยใหม่เข้ามา
3 ก.พ. 2559

นักบริหารเงินเปิดเผยถึงค่าเงินบาทปิดตลาดเย็นนี้ (3 ก.พ.) ที่ระดับ 35.81 บาท/ดอลลาร์ จากเปิดตลาดเช้าที่ระดับ 35.83 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 35.80-35.86 บาท/ดอลลาร์ ขณะที่ค่าเงินภูมิภาคเคลื่อนไหวแบบผสมผสาน เนื่องจากยังไม่มีปัจจัยใหม่เข้ามา
“ก่อน กนง.จะประกาศมติออกมา เงินบาทอยู่ที่ 35.85 บาท/ดอลลาร์ พอประกาศแล้วค่อยๆ แข็งค่าลงมา ขณะที่ตลาดรอดูการประกาศตัวเลขจ้างงานภาคเอกชนในสหรัฐคืนนี้ ซึ่งจะมีผลต่อตัวเลขการจ้างงานนอกภาคเกษตรกรรมของสหรัฐที่จะประกาศในคืนวันศุกร์” นักบริหารเงินกล่าว พร้อมประเมินกรอบการเคลื่อนไหวของเงินบาทวันพรุ่งนี้ไว้ที่ 35.75-35.90 บาท/ดอลลาร์เช่นเดิม
 
ที่มา: สำนักข่าวอินโฟเควสท์